Ikonkoni ehlaza okwesibhakabhaka - Iinlwani zomhlobo omunyisako - Sewula Afrika
Ikonkoni ehlaza okwesibhakabhaka
Ikonkoni ehlaza okwesibhakabhaka i-Blue Wildebeest nanyana eyaziwa ngeKonkoni enamadevu amhlophe i-White-bearded Wildebeest (Connochaetes taurinus)
Umzimbayo onombala otshetlha nosiliva unamatshwayo wamabhande anzima aqabe ikota engaphambili. Iinkonkoni ezinzima okwesibhakabhaka zibonakala ngeenhluthu ezide entanyeni neendevu ezilenga emphinjeni nentanyeni. Eziduna nezisikazi ziba neempondo ezigobeneko. Nawuqala iinkunzi ezidala iimpondo zazo zigobene ngamandla. Iinkunzi zakhona zikala amakhilogremu ama-250 kg ubude bazo bamahlombe mamitha ayi-1.5 m Iinkomo zincazana, zona ubude bazo mamitha ayi-1.4 m emahlombe bese zikala amakhilogremu ali-180 kg.
Iinkonkoni ezihlaza okwesibhakabhaka ziba khona kwezinye iinkhathi zomnyaka. Ukubelethwa kwamakonyana angalinye ikomo ngayinye kwenzeka ngesikhathi sehlobo ngemva kokumitha isikhathi esingangeenyanga ezilithoba. Amakonyana angakghona ukukhamba nomhlambi msinyazana nje ngemva kokuzalwa.
Ukunande zifuduka ngeenkhathi ezithileko zomnyaka kubonakale kuliqhinga elihle lokwenza bona zisinde elivumele ukusetjenziswa kuhle kwemithombo eendaweni ezikulu begodu kwehlisa ukusetjenziswa butjhuleni, ngeenkhathi zezulu nangeenkhathi zesomiso. Zona-ke zimhlobo odla inyama tle, zikhamba zimihlambi engaba lisumi ukuya eenkulungwaneni ezimbalwa ezikhamba zizodwa. Iinkunzi kuba ngizo ezigadako lokha umhlambi nawusahlezi phasi.
Lapha Zitholakala Khona
Zitholakala khulu eemfundeni zetlhagwini-pumalanga eSewula Afrika. Zona-ke azithathwa njengalezo ezisengozini yokutjhabalala, kodwana zitholakala khulu eendaweni ezivikelweko. Okhunye godu zitholakala khulu eenarheni ezisetlhagwini ye-Sewula Afrika. Inengi lazo liyehla ngokwenani ngesimanga sokukantjelwa, okwenza bona zibhalelwe kukhamba ngendlela ezithanda ngayo njengakade.
Kunemihlobo engaphasi eyaziwako emihlanu yeenkonkoni ezihlaza okwesibhakabhaka e-Afrika:
Connochaetes taurinus taurinus – Ikonkoni ehlaza okwesibhakabhaka nanyana i-bridled gnu
Connochaetes taurinus albojubatus – NgeyePumalanga eyikonkoni enamadevu amhlophe
Connochaetes taurinus cooksoni – Ikonkoni ebizwa ngokuthiwa yi-Cookson's wildebeest
Connochaetes taurinus johnstoni –Ikonkoni ye-Nyassaland
Connochaetes taurinus mearnsi – Ikonkoni yeTjingalanga enamadevu amhlophe
Umbala womzimbayo omlotha okurhanyazelako utshwayeke ngemida ebonakala ihlalelene emahlombe nemkhonweni. Iinkokoni ezihlaza zaziwa ngomdlengo onzima, omude kanye neenhluthu nofana...more